বঙ্গবন্ধুহীন বাংলাদেশ আপনার কাছে ছিল নয়া পাকিস্তানের নামান্তর। তাই গত শতকের ৭৫-এর মধ্য আগস্টে পিতৃহত্যার সে কলঙ্কময় অধ্যায়ের পর আপনাকে দেখি স্বেচ্ছা নির্বাসনে যেতে কারণ শেখ মুজিবের ধর্মনিরপেক্ষ, সমাজতন্ত্রী, বাঙালি জাতীয়তাবাদী রাষ্ট্রের উল্টোযাত্রা আপনাকে কুড়ে কুড়ে খেয়েছে সর্বক্ষণ। নির্বাসনও কখনও যে প্রতিবাদের মশাল হয়ে জ্বলতে পারে-আপনি তার দৃষ্টান্ত রচনা করেছেন, অনন্ত আগামীর জন্য রেখে গেছেন আশ্বাসের বরাভয়।